Sily USA v Južnej Kórei sú v najvyššej pohotovosti kvôli KĽDR
TASR, 11. januára 2016 6:41
Veliteľ Síl Spojených štátov v Kórei (USFK) Curtis Scaparrotti vydal príslušný rozkaz počas návštevy leteckej základne Osan južne od Soulu, ktorú prevádzkujú spoločne USA a Južná Kórea, uviedla s odvolaním sa na predstaviteľa USFK agentúra Reuters.
Juhokórejské ministerstvo obrany predtým uviedlo, že Washington a Soul vedú rozhovory o vyslaní ďalšej americkej strategickej vojenskej techniky na Kórejský polostrov. V nedeľu americký strategický bombardér B-52 preletel v nízkej výške nad územím Južnej Kórey, čo bolo demonštráciou sily po severokórejskej skúške.
Soul okrem toho dnes oznámil, že od utorka obmedzí prístup do spoločnej priemyselnej zóny Kesong severne od hranice s KĽDR na "najmenšiu nevyhnutnú úroveň".
Severná Kórea tvrdí, že minulú stredu odpálila vodíkovú bombu, aj keď USA a zahraniční experti vyjadrili pochybnosti, že Pchjongjang dosiahol taký technologický pokrok pri svojom štvrtom nukleárnom teste.
Najnovšie články v rubrike
Mayová rokovala vo Varšave, ubezpečila o záujme prehĺbiť spoluprácu
Britská premiérka pripomenula, že Poľsko bolo vlani druhým najväčším obchodným partnerom Veľkej Británie.
Novozvolený peruánsky prezident Kuczynski sa ujal úradu
Kuczynski, ktorého mandát vyprší v roku 2021, sa stal nástupcom Ollantu Humalu.
Pápež sa stretol s účastníkmi Svetových dní mládeže
V piatok František ako tretí pápež po Jánovi Pavlovi II. a Benediktovi XVI. navštívi niekdajší koncentračný tábor Auschwitz-Birkenau. Stretne sa tam s ľuďmi, ktorí prežili holokaust.